Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet módosításának 


INDOKOLÁSA


Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja helyi önkormányzati feladatként nevesíti a lakás- és helyiséggazdálkodást. A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Lakástörvény) konkrétan meghatározza azokat a szabályozási tárgyköröket, amelyekre vonatkozóan az önkormányzat rendelkezhet.

Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendeletének (a továbbiakban: Lakásrendelet) jelenlegi módosítását a hatékony lakásgazdálkodás biztosítása érdekében a lakbérek mértékének szükségszerű emelése indokolja.

1. §

A szakasz a szociális helyzet alapján, valamint a költségelven bérbeadott lakások használatáért fizetendő lakbérek mértékének emelését tartalmazza.

2. § 

A szakasz a rendelet hatályba léptető rendelkezését tartalmazza. 
